കേന്ദ്രമന്ത്രി അജയ് മിശ്രയെ നീക്കാന് കോണ്ഗ്രസ് പ്രക്ഷോഭം കൊല്ലം : ലഖിംപൂര് സംഭവത്തിന്റെ പശ്ചാത്തലത്തില് അജയ് മിശ്രയെ കേന്ദ്ര ആഭ്യന്തര സഹമന്ത്രി സ്ഥാനത്ത് നിന്ന് മാറ്റി നിറുത്താന് പ്രധാനമന്ത്രി നരേന്ദ്ര മോദി തയ്യാറാകണമെന്ന് ആവശ്യപ്പെട്ട് ജില്ലയിലെ 136 മണ്ഡലം കോണ്ഗ്രസ് കമ്മിറ്റികളുടെ നേതൃത്വത്തില് മണ്ഡലം ആസ്ഥാനങ്ങളില് മൗനവ്രത പ്രതിഷേധം നടത്തി. കൊല്ലം സെന്ട്രല് സൗത്ത് മണ്ഡലം കമ്മിറ്റികളുടെ നേതൃത്വത്തില് ചിന്നക്കട ഹെഡ് പോസ്റ്റോഫീസിന് മുന്നില് നടത്തിയ മൗനവ്രത പ്രക്ഷോഭത്തിന്റെ ജില്ലാതല ഉദ്ഘാടനം ഡി.സി.സി പ്രസിഡന്റ് പി. രാജേന്ദ്രപ്രസാദ് നിര്വഹിച്ചു. എ.ഐ.സി.സി അംഗം ബിന്ദുകൃഷ്ണ, കെ.പി.സി.സി സെക്രട്ടറി സുരജ് രവി, ഡി.സി.സി ഭാരവാഹികളായ എസ്. വിപിനചന്ദ്രന്, എന്. ഉണ്ണിക്കൃഷ്ണന്, ബ്ലോക്ക് പ്രസിഡന്റ് ആര്. രമണന്, നേതാക്കളായ ബിജു ലൂക്കോസ്, ഡി. ഗീതാകൃഷ്ണന്, എസ്. നാസര്, മണ്ഡലം പ്രസിഡന്റുമാരായ കെ.എം. റഷീദ്, എന്. മരിയന് തുടങ്ങിയവര് നേതൃത്വം നല്കി.